El preu dels ensenyaments oficials que s'imparteixen a les universitats públiques i a la Universitat Oberta de Catalunya (UOC) el determina el Govern de la Generalitat de Catalunya, dins d'uns límits generals de preus públics establerts per a tot l'Estat.
Els estudiants han d'abonar els preus estableix el Decret, pendent d'aprovació per part del Govern, pel qual es fixen els preus dels serveis acadèmics a les universitats públiques de Catalunya i a la Universitat Oberta de Catalunya per al curs 2020-2021.
Els crèdits dels estudis oficials de grau es distribueixen en tres nivells de preu, segons el coeficient d'estructura docent, en funció de l'experimentalitat de l'estudi.
El Decret també preveu descomptes addicionals per als estudiants amb rendes més baixes, que se situen en els anomenats trams 1 i 2 i que poden demanar una beca Equitat.
Concretament, els estudiants amb tram 1 tenen un descompte del 80 % sobre el preu de la matrícula i els de tram 2 un 70%.
Els preus per a la prestació d'ensenyaments que condueixen a l'obtenció de títols de màster universitari oficial, adaptats a l'espai europeu d'educació superior, que s'imparteixen a les universitats públiques de Catalunya i a la Universitat Oberta de Catalunya (UOC) els aprova cada curs acadèmic el Govern de la Generalitat de Catalunya.
Enguany s'estableixen mitjançant el Decret, pendent d'aprovació per part del Govern, pel qual es fixen els preus dels serveis acadèmics a les universitats públiques de Catalunya i a la Universitat Oberta de Catalunya per al curs 2020-2021.
Els estudis de màster universitari oficial adaptats a l'espai europeu d'educació superior poden ser de dues modalitats:
En el cas dels màsters que habiliten per a l'exercici d'activitat professionals regulades, el Decret també preveu descomptes addicionals per als estudiants amb rendes més baixes, que se situen en els anomenats trams 1 i 2 i que poden demanar una beca Equitat..
Concretament, els estudiants amb tram 1 tenen un descompte del 25 % sobre el preu de la matrícula i els de tram 2 un 20%
Atès que aquest màster s'ofereix de forma coordinada entre totes les universitats que l'imparteixen, aquestes van acordar que el preu per crèdit fos el que fixés el decret de preus dels serveis acadèmics de cada curs.
Més informació sobre els preus del màster en formació del professorat.
Els preus dels ensenyaments que condueixen a l'obtenció de títols de doctorat, adaptats a l'espai europeu d'educació superior, que s'imparteixen a les universitats públiques de Catalunya els aprova cada curs acadèmic el Govern de la Generalitat de Catalunya.
Enguany s'estableixen mitjançant el Decret Decret, pendent d'aprovació per part del Govern, pel qual es fixen els preus dels serveis acadèmics a les universitats públiques de Catalunya i a la Universitat Oberta de Catalunya per al curs 2020-2021.
Les persones aspirants que, si escau, siguin admeses a un programa de doctorat adaptat a l'espai europeu d'educació superior, d'acord amb el Reial Decret 56/2005, de 21 de gener, pel qual es regulen els estudis universitaris oficials de postgrau, el Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, i el Reial decret 99/2011, de 28 de gener, pel qual es regulen els ensenyaments oficials de doctorat, abonaran, en funció de les circumstàncies acadèmiques, un preu pels conceptes següents:
Els cursos, seminaris o altres activitats de formació investigadora que organitzin les universitats en els estudis oficials de doctorat, sempre que estiguin estructurats en crèdits, es fixen de la mateixa manera i amb els mateixos imports que els màsters universitaris oficials.
Consulta la informació en l'apartat de beques i ajuts.
Pots consultar la informació en l'apartat sobre préstecs universitaris.